હાઈ કોર્ટે ફિલ્મ'ઉડતા પંજાબ'નાં બાલાજી ટેલીફિલ્મ્સના નિર્માતાને બીભત્સ અને વલ્ગર દૃશ્યોની અસર ઓછી કરવા પણ જણાવતા કહ્યું કે આવાં દૃશ્યોથી કાંઈ ફિલ્મ ચાલતી નથી. ન્યાયમૂર્તિ એસ. સી. ધર્માધિકારી અને શાલિની ફણસાલકર - જોશીની ડિવિઝન બેન્ચે વધુમાં એમ પણ જણાવ્યું હતું કે ‘સીબીએફસીની રિવાઈઝિંગ સમિતિ’એ ફિલ્મમાં ૧૩ ફેરફાર કરવાનો આદેશ આપ્યો છે, તે સામે ‘ઉડતા પંજાબ’ ફિલ્મનાં નિર્માતા ફેન્ટમ ફિલ્મ્સે દાખલ કરેલી અરજીની સુનાવણી પૂરી થયાં બાદ ૧૩મી જૂને સોમવારે આ કેસનો ચુકાદો આપવામાં આવશે. ચુકાદો ભલે ગમે એ આવે પણ અમુક ફિલ્મોમાં ખુલ્લેઆમ ગાળ અને બીભત્સ સંવાદ બોલવામાં આવતા હોય છે, ત્યારે સેન્સર બોર્ડ કેમ આંખ આડા કાન કરે છે. હાલમાં યશરાજ બેનરની આગામી ફિલ્મ "સુલતાન"માં અનુષ્કા શર્મા સંવાદ બોલી રહી છે ,કે "ઈંગ્લીશ કી માં-બહેન મત કર "શું પહલાજ નિહલાણી યશરાજના નિર્માતાઓને આ સંવાદ કાઢી નાખવાની સુચના આપશે?